หลวงสิริราชไมตรี (จรูญ สิงหเสนี)

อำมาตย์ตรี หลวงสิริราชไมตรี นามเดิม จรูญ สิงหเสนี (7 ตุลาคม พ.ศ. 2441 - 20 ธันวาคม พ.ศ. 2534) เป็นอดีตอัครราชทูตไทยประจำกรุงโรม ประเทศอิตาลี และ สมาชิกคณะราษฎร

**ประวัติ**
หลวงสิริราชไมตรี มีนามเดิมว่า จรูญ สิงหเสนี เกิดที่จังหวัดนครราชสีมา เมื่อวันที่ 7 ตุลาคม พ.ศ. 2441 เป็นบุตรคนที่ 3 ของพระยาประเสริฐสุนทราศรัย (กระจ่าง สิงหเสนี) กับคุณหญิงตุ่ม (บุตรสาวของนายเดช-นางใย สิงหเสนี)
เมื่อายุได้ 7 ปี ได้ย้ายมาอยู่กรุงเทพมหานคร และเข้าศึกษาที่โรงเรียนบพิตรพิมุข โรงเรียนสวนกุหลาบวิทยาลัย โรงเรียนราชวิทยาลัย โรงเรียนอัสสัมชัญ (อสช 2654) และโรงเรียนกฎหมาย ตามลำดับ ได้เข้าร่วมรบในสงครามโลกครั้งที่หนึ่ง (พ.ศ. 2457-2461) เมื่อสงครามสิ้นสุดจึงได้ยศสิบตรี (ส.ต.) เคยเป็นนักเรียนวิชากฎหมายในประเทศฝรั่งเศส ด้วยทุนกระทรวงยุติธรรม ต่อมาได้เป็นผู้ช่วยราชการสถานทูตสยามประจำกรุงปารีส ประเทศฝรั่งเศส ในตำแหน่งเลขานุการเอกอัครราชทูต
นายจรูญได้เข้าร่วมกับคณะราษฎร เพื่อร่วมในการปฏิวัติเปลี่ยนแปลงการปกครอง จากการชักชวนของนายปรีดี พนมยงค์ นักเรียนวิชากฎหมาย ทุนกระทรวงยุติธรรมเช่นเดียวกัน จัดเป็นคณะราษฎรชุดแรกที่มีการก่อตัวขึ้น 7 คน และถือเป็นเพียงคนเดียวที่มิได้มีสถานภาพเป็นนักเรียนหรือนักศึกษา อีกทั้งเมื่อสมาชิกคนอื่น ๆ ได้ศึกษาจบแล้ว ก็ได้เดินทางกลับสู่ประเทศสยาม แต่นายจรูญไม่ได้กลับมาด้วย 
เมื่อเดินทางกลับมายังประเทศสยาม ได้รับโปรดเกล้าฯ ให้มีบรรดาศักดิ์และราชทินนามเป็น หลวงสิริราชไมตรี ถือศักดินา ๖๐๐ เมื่อวันศุกร์ที่ 28 สิงหาคม พ.ศ. 2468
ต่อมาหลังจากการเปลี่ยนแปลงการปกครองสำเร็จแล้ว หลวงสิริราชไมตรีได้รับการแต่งตั้งให้เป็นรัฐมนตรีแทนที่ไม่ได้สังกัดกระทรวง (รัฐมนตรีลอย) และต่อมาได้เป็นราชเลขานุการในพระองค์พระบาทสมเด็จพระปรเมนทรมหาอานันทมหิดล ณ เมืองโลซานน์ ประเทศสวิสเซอร์แลนด์
ปี พ.ศ. 2481 ได้รับแต่งตั้งให้ดำรงตำแหน่งอัครราชทูตประจำกรุงโรม ประเทศอิตาลี จนเกิดสงครามโลกครั้งที่ 2 ครอบครัวได้อพยพไปอยู่ ณ เมืองเจนีวา ประเทศสวิสเซอร์แลนด์ จนสงครามสงบในปี พ.ศ. 2488 จึงได้เดินทางกลับประเทศไทย ดำรงตำแหน่งอัครราชทูตประจำกระทรวง และในปี พ.ศ.2490 ได้โอนไปรับราชการที่กระทรวงการคลังและออกจากราชการเพื่อรับบำเหน็จบำนาญเมื่อต้นปี พ.ศ. 2492
เมื่อออกจากราชการได้เป็นกรรมการในสมาคมสหายสงครามในพระบรมราชูปถัมภ์และได้ร่วมบุกเบิกการทำป่าไม้ และเหมืองแร่ ซึ่งเป็นสัมปทาน ที่รัฐบาลให้แก่ทหารผ่านศึกสงครามโลกครั้งที่ 1

**ถึงแก่อสัญกรรม**
นาย จรูญ สิงหเสนี ถึงแก่อสัญกรรม ที่บ้านพัก อย่างสงบ เมื่อวันที่ 20 ธันวาคม พ.ศ. 2534  ในย่านเขตบางเขน กรุงเทพมหานคร งานศพถูกจัดขึ้น ณ ที่วัดพระศรีมหาธาตุวรมหาวิหาร สิริอายุรวม 93 ปี

**ครอบครัว**
หลวงสิริราชไมตรี สมรสกับคุณหญิงอนงค์ (บุตรีพระยาอนุชิตชาญไชย (สาย สิงหเสนี) กับนางน้อม) มีบุตรด้วยกัน 5 คน ดังนี้
# นายอุดมพร สิงหเสนี (Pietro)
# นายพสุพร สิงหเสนี (Nickie)
# นายสิงพร สิงหเสนี (Georgie)
# นางสาวพรพงา สิงหเสนี (Suzanne)
# นางสาวพรระพี สิงหเสนี (Angela)

**การศึกษา**
 พ.ศ. 2450        โรงเรียนบพิตรพิมุข- พ.ศ. 2453        โรงเรียนสวนกุหลาบวิทยาลัย- พ.ศ. 2454        โรงเรียนราชวิทยาลัย- พ.ศ. 2460        โรงเรียนกฏหมาย- พ.ศ. 2468        Ecole Libre des Sciences Politiques, Paris

**ยศ**
 พ.ศ. 2459 – มหาดเล็กวิเศษ- 28 สิงหาคม พ.ศ. 2468 – รองอำมาตย์ตรี - 28 สิงหาคม พ.ศ.2468 – หลวงสิริราชไมตรี 

**ตำแหน่งหน้าที่**
 พ.ศ. 2459         นักเรียนล่ามกระทรวงยุติธรรม- พ.ศ. 2460         พลทหารรถยนต์กระทรวงกลาโหม- พ.ศ. 2461         นายสิบตรี- พ.ศ. 2462         เสมียนฝึกหัดกระทรวงการต่างประเทศ- พ.ศ. 2463         นักเรียนผู้ช่วยสถานทูต- พ.ศ. 2466         ผู้ช่วยชั้นหนึ่ง- พ.ศ. 2469         เลขานุการตรี- พ.ศ. 2475         เจ้ากรม- พ.ศ. 2476         รัฐมนตรีแทนเลขานุการคณะรัฐมนตรี- พ.ศ. 2476         รัฐมนตรีหัวหน้ากองการโฆษณา- พ.ศ. 2476         เจ้ากรมกระทรวงการต่างประเทศ- พ.ศ. 2477         เลขานุการเอก กระทรวงการต่างประเทศ- พ.ศ. 2477         เลขานุการเอกสถานทูต ณ กรุงลอนดอน- พ.ศ. 2477         ราชเลขานุการในพระองค์ ณ เมืองโลซานน์- พ.ศ. 2481         อัครราชทูตประจำประเทศอิตาลี- พ.ศ. 2489         อัครราชทูตประจำกระทรวง- พ.ศ. 2490         กระทรวงการคลัง- พ.ศ. 2492         ออกจากราชการเพื่อรับบำเหน็จบำนาญ

**เครื่องราชอิสริยาภรณ์**

**เครื่องราชอิสริยาภรณ์ไทย**
24832470

**เครื่องราชอิสริยาภรณ์ต่างประเทศ**
 ฝรั่งเศส : 
** พ.ศ. 2472 - 80px เครื่องอิสริยาภรณ์เลฌียงดอเนอร์ ชั้นเชอวาลีเย- ราชอาณาจักรอิตาลี : 
** พ.ศ. 2484 - 80x80px เครื่องอิสริยาภรณ์มงกุฎแห่งอิตาลี ชั้นที่ 1

**อ้างอิง**
 สายสกุลสิงหเสนี, บรรณาการในงานพระราชทานเพลิงศพนางสาวจวงจันทร์ สิงหเสนี ป.ภ., ท.ช., 3 พฤศจิกายน 2541, หน้า 181
หมวดหมู่:ทหารอาสาชาวไทยในสงครามโลกครั้งที่หนึ่ง
หมวดหมู่:สมาชิกคณะราษฎร
หมวดหมู่:บรรดาศักดิ์ชั้นหลวง
หมวดหมู่:ข้าราชการพลเรือนชาวไทย
หมวดหมู่:ทหารบกชาวไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:นักการทูตชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:สกุลสิงหเสนี
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:บุคคลในประวัติศาสตร์กรุงรัตนโกสินทร์